नई दिल्ली: अभिनेता अजय देवगन ने निर्देशक रोहित शेट्टी को जन्मदिन की बधाई देते हुए गोलमाल सीरीज की चौथी फिल्म गोलमाल अगेन के सभी कलाकारों की फोटो शेयर की है. पहले श्रेयस तलपड़े और कुणाल खेमू के इस फिल्म का हिस्सा होने को लेकर आशंका जताई जा रही थी, लेकिन अजय द्वारा फोटो शेयर करने के बाद इस बात की पुष्टि हो गई है कि दोनों कलाकार गोलमाल के पागल परिवार का हिस्सा होंगे. रोहित शेट्टी के 43वें जन्मदिन पर अपने गोलमाल परिवार की फोटो शेयर करते हुए अजय देवगन ने लिखा, "जन्मदिन मजेदार, मस्तीभरे और लाजवाब होने चाहिए... बिल्कुल हमारी गोलमाल फैमिली की तरह. गोलमाल अगेन में अजय देवगन, अरशद वारसी, तुषार कपूर, श्रेयस तलपड़े, कुणाल खेमू, परिणीति चोपड़ा, तबू और नील नितिन मुकेश नजर आएंगे.